INFORMACIJA NEFORMALIOJO VAIKŲ ŠVIETIMO (TOLIAU – NVŠ) TEIKĖJAMS 
	1. Finansavimo šaltinis
	Lietuvos Respublikos (toliau – LR) valstybės biudžeto lėšos, skiriamos švietimo, mokslo ir sporto ministro įsakymu einamiesiems kalendoriniams metams

	2. Finansavimo sprendimo priėmimas
	Savivaldybė su NVŠ teikėjais per 10 darbo dienų nuo NVŠ teikėjo CPIS pateiktos informacijos, kad nori vykdyti NVŠ programą konkrečioje savivaldybėje, pasirašo Finansavimo sutartį ir šio sutarties pasirašymo faktą pažymi CPIS

	3. Naujas NVŠ paraiškas gali teikti
	Laisvieji mokytojai, neformaliojo švietimo įstaigos, kiti juridiniai asmenys (išskyrus bendrojo ugdymo mokyklas)

	4. NVŠ lėšomis finansuojamas programas įgyvendinti gali
	Visi švietimo paslaugų teikėjai, išskyrus bendrojo ugdymo mokyklas, kurie:
1. yra registruoti Švietimo ir mokslo institucijų registre (toliau – ŠMIR)
2. turi arba turi teisę naudotis NVŠ programai (-oms) įgyvendinti pritaikytas patalpas, įrangą, priemones, būtinas NVŠ programai vykdyti
3. turi asmenis, turinčius teisę pagal Švietimo įstatymą (sporto NVŠ programoms – pagal Švietimo įstatymą ir Sporto įstatymą)  įgyvendinti NVŠ programas
4. laisvieji mokytojai turi teisę pagal Švietimo įstatymą (sporto NVŠ programoms – pagal Švietimo įstatymą ir Sporto įstatymą) teikti švietimo paslaugas pagal NVŠ programas, o sutarties dėl NVŠ programos finansavimo pasirašymo metu turi būti įregistravęs veiklą VMI prie LR finansų ministerijos nustatyta tvarka. Laisvieji mokytojai savo vardu Neformaliojo švietimo programų registre (toliau – NŠPR) įregistruotą NVŠ programą įgyvendina patys
5. atitinka higienos normas ir teisės aktų nustatytus mokinių saugos bei sveikatos reikalavimus

	5. ŽINGSNIAI, KURIUOS TURI ATLIKTI NAUJAS NVŠ TEIKĖJAS
	1. užsiregistruoti ŠMIR: https://www.smir.smm.lt/aikos2-smir/svecioPrisijungimas.xhtml 
[bookmark: _GoBack]Dėl užsiregistravimo ŠMIR konsultuoja Anykščių rajono savivaldybės administracijos Švietimo skyriaus vyriausioji specialistė Skaivė Meškauskienė, tel.  +370 381 580 82, el. p. skaive.meskauskiene@anyksciai.lt. Adresas: K. Ladigos g. 1, Anykščiai, 209 kab. (II aukštas)
2. pateikti prašymą tapti NŠPR naudotoju: https://www.nspr.smm.lt/aikos2-ktprr/index.xhtml  
3. užpildyti NVŠ programos atitikties reikalavimams elektroninę paraišką NŠPR. Užpildžius programos registravimo formą, kurioje bus integruota ir paraiška, įregistravus programą, paspausti Pateikti akreditavimui. Tik tada savivaldybė matys pateiktas programas su integruota paraiškos forma: https://www.youtube.com/watch?v=ls4WDj8BwM4
4. savivaldybei akreditavus programą, įstaigų vadovai, laisvieji mokytojai į CPIS jungiasi per el. valdžios vartus ir, esant poreikiui, pakviečia į sistemą savo darbuotojus – jiems prieigų kurti nereikia:
https://www.mokausi.lt/neformaliojo-vaiku-svietimo-teikejo-portalas/
slaptažodis: NVSadministratorius#7
5. iki NVŠ programos vykdymo pradžios CPIS reikia nurodyti:
5.1. savivaldybes, kurių teritorijoje planuojama vykdyti NVŠ programas, adresus, nuotolinio ugdymo atveju – internetines prisijungimo nuorodas
5.2. aktualią registracijos į NVŠ programą pradžią, NVŠ programų vykdymo pradžią ir pabaigą, tvarkaraštį, laiką pedagoginėmis valandomis ir trukmę mėnesiais bei pagal poreikį juos patikslinti
5.3. minimalų ir maksimalų mokinių skaičių NVŠ programos grupėje, neviršijantį savivaldybės nustatyto maksimalaus vaikų skaičiaus grupėje, bei pagal poreikį juos patikslinti
6. po eilių skaičiavimo CPIS einamųjų metų rugsėjo 21 d. ir sausio 21 d. išsiųsti kvietimus pasirašyti mokymo sutartis, kurias tėvai (globėjai) turi pasirašyti per 5 k. d., o teikėjas – per 5 k. d. nuo tėvų (globėjų) pasirašymo

	6. Paraiškų akreditavimas
	1. iki birželio 1 d. pateiktos paraiškos vertinamos iki rugpjūčio 1 d.
2. iki spalio 1 d. pateiktos paraiškos vertinamos iki gruodžio 1 d.
3. savivaldybės lygmens NVŠ programas vertina ta savivaldybė, kurioje NVŠ teikėjas yra registruotas ŠMIR. Savivaldybės lygmens NVŠ programos atitiktis reikalavimams galioja visose savivaldybėse
4. savivaldybė gali priimti sprendimą siūlyti NVŠ teikėjams atnaujinti daugiau, nei prieš 5 (penkis) metus vertintą NVŠ programą

	7. Reikalavimai savivaldybės lygmens NVŠ programoms
	Savivaldybės lygmens NVŠ programos turi atitikti šiuos reikalavimus:
1. atitikti Švietimo įstatyme apibrėžtą NVŠ paskirtį
2. būti registruotos NŠPR, nurodant NVŠ programos aprėptį (savivaldybės ar nacionalinio lygmens NVŠ programa)
3. vykti ne mažiau nei 6 (šešis) mėnesius ir 8 (aštuonias) pedagogines valandas per mėnesį mokiniui

	8. Programų finansavimo laikotarpis
	NVŠ programos finansuojamos:
1. sausio–rugpjūčio mėn.
2. spalio–gruodžio mėn.
*Pastaba: gali keistis priklausomai nuo valstybės skirto finansavimo

	9. Programų finansavimas
	NVŠ lėšų vienam mokiniui per mėnesį dydis:
1. savivaldybės lygmens NVŠ programoms – 19,00 Eur, mokiniams, turintiems vidutinių, didelių ir labai didelių specialiųjų ugdymosi poreikių (toliau – SUP) – 38,00 Eur
2. nacionalinį NVŠ programų prioritetą atitinkančioms savivaldybės lygmens NVŠ programoms – 25,00 Eur, SUP turinčiam mokiniui – 50,00 Eur
*Pastaba: gali keistis priklausomai nuo valstybės skirto finansavimo

	10. Prioritetų tvarka
	Pirmumo teisę pasinaudoti NVŠ lėšomis turi mokiniai:
1. turintys vidutinių, didelių ir labai didelių specialiųjų ugdymosi poreikių, jei toks požymis nurodytas Mokinių registro informacinėje sistemoje;
2. gaunantys nemokamą maitinimą (pusryčiai, pietūs, pavakariai) ir / ar paramą mokinio reikmenims įsigyti, vertinant šeimos pajamas (pagal Socialinės paramos šeimai informacinėje sistemoje (SPIS) nurodytą informaciją)
3. pagal Mokinių registro informacinės sistemos duomenis, nedalyvauja NVŠ ir formalųjį švietimą papildančio ugdymo programose, finansuojamose valstybės ar savivaldybės biudžeto lėšomis
4. vaiko klasė, Mokinių registro informacinės sistemos duomenimis, atitinka amžiaus tarpsnį, į kurį orientuota mokinio pasirinkta NVŠ programa
5. mokosi toje pačioje savivaldybėje, kurioje nori gauti NVŠ krepšelį
6. pasirinko nacionalinį prioritetą atitinkančią NVŠ programą
7. pasirinko savivaldybės prioritetą atitinkančią NVŠ programą (jei savivaldybė tokį nustatė)
 
Pirmumo tvarka lėšos skiriamos bent vieną iš šių nacionalinių prioritetų atitinkančioms NVŠ programoms:
1. techninės kūrybos, gamtos ir ekologijos, informacinių technologijų, technologijų, medijų krypties NVŠ programoms, prisidedančioms prie STEAM įgyvendinimo plėtros
2. orientuotoms į 1–4 gimnazijos klasių mokinių amžiaus tarpsnį

Anykščių rajono savivaldybės NVŠ programų finansavimo prioritetai nustatyti Anykščių rajono savivaldybės administracijos direktoriaus 2026 m. rugpjūčio 6 d. įsakymu Nr. 1-AĮ-382 „Dėl Anykščių rajono savivaldybės lygmens neformaliojo vaikų švietimo programų mokinių skaičiaus programos įgyvendinimo grupėje, finansavimo prioritetų, lėšų vienam mokiniui per mėnesį dydžio, nefinansuojamo mėnesio ir mokinių, turinčių pirmumo teisę pasinaudoti neformaliojo vaikų švietimo lėšomis, eilės skaičiavimo pradžios tvirtinimo”:
1. NVŠ programoms, prisidedančioms prie STEAM (angl. Science, Technology, Engineering, Art (creative activities), Mathematics) įgyvendinimo plėtros: techninės kūrybos, gamtos ir ekologijos, informacinių technologijų, technologijų, medijų krypties;
2. orientuotoms į 1–4 gimnazijos klasių Mokinių amžiaus tarpsnį. 



	11. NVŠ reglamentuojantys teisės aktai / dokumentai
	https://www.linesa.lt/nvs-teikejams/



Nila Mėlynienė, Anykščių rajono savivaldybės administracijos Švietimo skyriaus vyriausioji specialistė
Tel. +370 381 543 10
El. paštas nila.melyniene@anyksciai.lt 
Adresas: K. Ladigos g. 1, Anykščiai, 211 kab. (II aukštas)


